**Port Sudan** (arapski: بورتسودان Būr Sūdān) je glavna sudanska luka na Crvenom moru i glavni grad Vilajeta *Crveno more*.To je drugi grad po veličini u Sudanu sa svojih 579 942 stanovnika (po procjeni iz 2010.), ako se ne računaju Omdurman i al-Khartūm Bahrī, koji su dijelovi aglomeracije Kartum.

Historija
---------

Stara zgrada pošte iz Port Sudana
Port Sudan su izgradili britanci 1909. kao novu i bolju luku na Crvenom moru, umjesto stare obližnje luke Suakin (53 km) za eksport roba iz Sudana, koje su se prvo dovozile Nilom do Kartuma pa poslije željeznicom do Port Sudana. U to vrijeme iz Sudana se izvozio pamuk, sezam i sirak sa velikih farmi uz Nil.

Ekonomija i turizam
-------------------

Luka Port Sudan, najvažnija je za privredu grada, smještena je dubokom i uskom zaljevu, do otvorenog mora kroz koraljne grebene vodi kanal dubine 18-26 metara. Preko luke se uvozi glavnina strojeva, vozila, goriva, maziva i građevinskog materijala za Sudan, a izvozi; pamuk, gumirabika, uljarice, kože i sena aleksanrina. U luci Port Sudan se nalazi naftni terminal iz kojeg vodi naftovod do Kartuma, dovršen 1977. i rafinerija nafte u kojoj se prerađuje nafte iz bušotina po Sudanu.

Minaret džamije iz Port Sudana
Port Sudan ima i značajan putnički promet, osobito za hadža, kad veliki broj afričkih muslimana koristi luku Port Sudan za odlazak preko Crvenog mora do Saudijske Arabije i Meke.

Port Sudan i njegova okolica, postale su hit destibnacija za ronioce zbog bogatstva mora i koraljnih grebena. 

### Promet

Kontejnerski terminal srce luke Port Sudan
Jedna od glavnih sudanskih autocesta, povezuje Port Sudan sa glavnim gradom Kartumom preko gradova Vad Medani, Gedaref, i Kasala (1,116 km). Od 2009. razdaljina do Kartuma je drastično smanjena na 804 km, izgradnjom auto ceste Port Sudan - Atbara (485 km). Iz Port Sudana vodi cesta uz Crveno more na sjever prema Halaibu u Egiptu, koji je danas predmet teritorijalnog spora između Egipta i Sudana - tako da je promet tom cestom vrlo mali. Grad je od početka prošlog stoljeća povezana sa unutrašnjošću željeznicom.

* Pored grada otvoren je novi internacionalni aerodrom (IATA: PZU, ICAO: HSPN)

Klimatske karakteristike
------------------------

Port Sudan kao i cijeli obalni pojas Crvenog mora ima suhu pustinjsku klimu, tako da se pitka voda dovodi iz udaljenog planinskog Vadi Arbata što nije dovoljno, tako da se dobar dio dobija desalinizacijom iz Crvenog mora.

Stanovništvo
------------

Najveći dio stanovnika su Arapi, uključivo i domicilne Bedže, zapadnoafrički crnci, nešto malo Azijata (od toga najviše Indijaca) i nešto malo Evropljana.

* rast stanovništva Port Sudana

| Godina | Stanovnika |
| --- | --- |
| 1906 | 4,289 |
| 1941 | 26,255 |
| 1973 | 132,632 |
| 1983 | 209,938 |
| 1993 | 305,385 |
| 2007 procjena | 489,275 |
| 2008 procjena | 517,338 |
| 2010 procjena | 579 942 |

Izvori
------

1. ↑  Broj stanovnika većih gradova Sudana na portalu World Gazetteer (pristupljeno 22.oktobra 2010.)
2. ↑  http://bevoelkerungsstatistik.de
3. ↑  „Encyclopedia Britannica von 1911: Band 22, Seite 134". Arhivirano iz originala na datum 2007-10-22. Pristupljeno 2010-10-22.

Bibliografija
-------------

* Arckell, A.J. UNESCO General History of Africa, History of Darfur 1200-1700 A.D. SNR.
* *Encyclopædia Britannica*, "Port Sudan" (description), 2007, webpage: EB-PortSudan Arhivirano 2007-06-24 na Archive.is-u.

  


***Port Sudan*** na Wikimedijinoj ostavi